Οτιλία του Κάτσενελνμπογκεν

Η Οτιλία, γερμ.: Ottilie von Katzenelnbogen (π. 1451 Biography in deutsche-biographie.de (in German) [retrieved 20 September 2014]. - 15 Αυγούστου 1517, Μπάντεν-Μπάντεν), ήταν κόρη του κόμη του Κάτσενελνμπογκεν και με τον γάμο της έγινε μαργαραβίνα του Μπάντεν-Μπάντεν.

 Βιογραφία 
Ήταν το μοναδικό παιδί του Φιλίππου Β΄ του Νεότερου κόμη του Κάτσενελνμπογκεν (1427 - 27 Φεβρουαρίου 1453) και της Οτιλίας του Νάσσαου (Απρίλιος 1437 - Ιούλιος 1493), κόρης του Ιωάννη Δ΄ κόμη του Νάσσαου-Ντίλενμπουργκ. Το βάπτισμά της πραγματοποιήθηκε έναν μήνα μετά το τέλος του πατέρα της, στις 22 Μαρτίου στο κάστρο Στάρκενμπουργκ κοντά στο Ντάρμσταντ.

Ο Φίλιππος Β΄ ο Νεότερος ήταν με τη σειρά του ο μεγαλύτερος από τους δύο γιους τού Φιλίππου Α΄ κόμη του Κάτσενελνμπογκεν τού Πρεσβύτερου (1402 - 1479) και της πρώτης συζύγου του Άννας της Βυρτεμβέργης (1408 - 1471).

Λίγο μετά τη δολοφονία τού Έμπερχαρντ του Κάτσενελνμπογκεν (1456), θείου τής Oτιλίας και τελευταίου άρρενος μέλους της οικογένειας, ο παππούς της Φίλιππος Α΄ έκανε μία συμφωνία με τον Φρειδερίκο Α΄ εκλέκτορα του Παλατινάτου, σύμφωνα με τον οποίο η Οτιλία μνηστεύθηκε με τον ανιψιό του εκλέκτορα Φίλιππο. Ωστόσο όταν έφτασε σε ηλικία γάμου το 1467, έντεκα χρόνια μετά την αρραβώνα, ο γαμπρός αρνήθηκε να τη νυμφευτεί για προσωπικούς λόγους. Αντ' αυτού, και χάρη στις δολοπλοκίες του Ιωάννη Β΄ του Μπάντεν, εκλέκτορα και αρχιεπισκόπου του Τρηρ, μνηστεύθηκε με τον ανιψιό του Χριστόφορο Α΄, διάδοχο του Μπάντεν-Μπάντεν. Το συμβόλαιο γάμου υπογράφηκε στις 20 Ιουνίου 1468 και η επίσημη γαμήλια τελετή πραγματοποιήθηκε επτά μήνες αργότερα, στις 30 Ιανουαρίου 1469  στην πόλη Kόμπλεντς Friedrich Wielandt: Christoph I. in: deutsche-biographie.de [retrieved 20 September 2014]. Christoph I. in: Allgemeine deutsche Biographie & Neue deutsche Biographie (Digitale Register), p. 243. [retrieved 20 September 2014]. ως μέρος μίας διπλής τελετής, Many older publications give falsely 19 December 1468 as Cimburga's marriage date. διότι εκείνη την ημέρα η αδελφή τού Χριστοφόρου, η Κίμπουργκα παντρεύτηκε με τον Ένγκελμπερτ Β΄ κόμη του Νάσσαου-Ντίλενμπουργκ (εξάδελφο τής μητέρας τής Oτιλίας). Μόνο δύο χρόνια αργότερα, πριν από τις 13 Ιανουαρίου 1471, η Οτιλία του Nάσσαου-Ντίλενμπουργκ, χήρα κληρονόμος κόμισσα του Kάτσενελνμπογκεν, ξαναπαντρεύτηκε με τον Όσβαλντ κόμη του Tήρσταϊν (1435 - τέλος Ιουνίου 1488) Thierstein, Oswald von in: hls-dhs-dss.ch [retrieved 21 September 2014]. και τρία χρόνια αργότερα, στις 24 Ιανουαρίου 1474, η Άννα του Νάσσαου-Ντίλενμπουργκ, αδελφή του Ένγκελμπερτ Β΄, παντρεύτηκε με τον Φίλιππο Α΄ τον Πρεσβύτερο, κόμη του Kάτσενελνμπογκεν ως η δεύτερη σύζυγός του. 

Η προίκα της Οτιλίας ήταν η υψηλότερη του Μεσαίωνα που ήλθε στον Οίκο του Μπάντεν. K. E. Demandt: The last Katzenelnbogen counts and the struggle for their heritage (in German) [retrieved 20 September 2014]. Εκτός από το κάστρο Στάντεκ με όλα τα προσαρτήματά του (αξίας περίπου 26.000 φλορινίων), προστέθηκαν επιπλέον 48.000 παλαιά γκίλντερς. Το συνολικό ποσό ήταν περίπου 80.000 φλορίνια.

Ο γάμος μεταξύ της Oτιλίας και του συζύγου της περιγράφεται ως ευτυχισμένος. Arthur Kleinschmidt: Christoph I in: Allgemeine Deutsche Biographie (ADB), vol. 4, Duncker & Humblot, Leipzig 1876, p. 228. [retrieved 20 September 2014]. Είχαν 15 παιδιά μεταξύ 1470 και 1493, εκ των οποίων τα 13 έφτασαν στην ενηλικίωση:
 Oτιλία (6 Ιουνίου 1470 - 1490), ηγουμένη στο Πφόρτσχαϊμ.
 Ιάκωβος (6 Ιουνίου 1471 - 27 Απριλίου 1511, Κολωνία), αρχιεπίσκοπος του Τρηρ.
 Mαρία (2 Ιουλίου 1473 - 9 Ιανουαρίου 1519) ηγουμένη στο αβαείο Λίχτενταλ.
 Bερνάρδος Γ΄ (7 Απριλίου 1474 - 29 Ιουνίου 1536), μάργραβος του Μπάντεν-Μπάντεν.
 Κάρολος (21 Ιουνίου 1476 - 7 Οκτωβρίου 1510), μέλος του Συλλόγου του καθεδρικού στο Στρασβούργο και το Τρηρ.
 Χριστόφορος (21 Ιουλίου 1477 - 29 Μαρτίου 1508), μέλος του Συλλόγου του καθεδρικού στο Στρασβούργο και το Τρηρ.
 Φίλιππος Α΄ (10 Δεκεμβρίου 1478 - 17 Σεπτεμβρίου 1533), μάργραβος του Μπάντεν-Σπόνχαϊμ.
 Ροδόλφος (16 Ιουνίου 1481 - 23 Σεπτεμβρίου 1532), μέλος του Συλλόγου του καθεδρικού στο Μάιντς, την Κολωνία, το Στρασβούργο και το Άουγκσμπουργκ.
 Eρνέστος (7 Οκτωβρίου 1482 - 6 Φεβρουαρίου 1553), μάργραβος του Μπάντεν-Ντούρλαχ.
 Βόλφγκανγκ (10 Μαΐου 1484 - 24 Ιουνίου 1522).
 Σίβυλλα (26 Απριλίου 1485 - 10 Ιουλίου 1518), παντρεύτηκε στις 24 Ιανουαρίου 1505 με τον Φίλιππο Γ΄ κόμη του Χάναου-Λίχτενμπεργκ.
 Ροζίνα (5 Μαρτίου 1487 - 29 Οκτωβρίου 1554), παντρεύτηκε πρώτα το 1503 με τον Φραγκίσκο-Βόλφγκανγκ κόμη του Χόεντσολερν και μετά στις 17 Δεκεμβρίου 1526 με τον Ιωάννη φον Οβ, βαρόνο τσου Βάχεντορφ.
 Ιωάννης (γενν. και απεβ. στις 19 Ιουνίου 1490), απεβ. νήπιο.
 Βεατρίκη (22 Ιανουαρίου 1492 - 4 Απριλίου 1535), παντρεύτηκε το 1508 με τον Ιωάννη Β΄ των Βίττελσμπαχ κόμη του Παλατινάτου-Ζίμμερν.
 Γεώργιος (1 Ιουλίου 1493 - 16 Νοεμβρίου 1493), απεβ. νήπιο.

Μετά το τέλος του πάππου τής Οτιλίας το 1479, ξεκίνησε μία διαμάχη με τον σύζυγο τής θείας της, τον Ερρίκο Γ΄ λάντγκραβο της Άνω Έσσης για το μερίδιό της στις ιδιοκτησίες, οι οποίες είχαν προηγουμένως διαπραγματευτεί στο συμβόλαιο γάμου της Oτιλίας. Μετά από μακροχρόνιες διαπραγματεύσεις έγινε διευθέτηση μεταξύ των δύο μερών, στην οποία ο μάργραβος του Μπάντεν-Μπάντεν έλαβε ένα ποσό 4.000 φλορινίων σε αντάλλαγμα της επίσημης παραίτησης των αξιώσεων τής συζύγου του. K. E. Demandt: The last Katzenelnbogen counts and the struggle for their heritage, p. 128. Όταν ο εξάδελφος της Oτιλίας, ο Γουλιέλμος Γ΄ λάντγκραβος της Έσσης απεβίωσε το 1500, αυτή έλαβε άλλα 12.000 γκίλντερς ως χρηματική αποζημίωση, οπότε τον Μάρτιο του 1501 ο Οίκος του Μπάντεν παραιτήθηκε επιτέλους από τις αξιώσεις του για την κομητεία του Κάτσενελνμπογκεν.

Η Οτιλία απεβίωσε στις 15 Αυγούστου 1517 στο Μπάντεν-Μπάντεν και τάφηκε στην τοπική με Σύλλογο εκκλησία. Το χάλκινο επιτάφιο γλυπτό της δείχνει τη μορφή της, με τα οικόσημα της Βυρτεμβέργης και του Κάτσενελνμπογκεν στα πόδια της. The tombs of the Margrave of Baden in the collegiate church (in German) [retrieved 20 September 2014].

 Βιβλιογραφικές αναφορές 

 Δείτε επίσης 
 Κατάλογος των συσσωματωμάτων του Μπάντεν

Κατηγορία:Μαργραβίνες του Μπάντεν-Μπάντεν